**ИЗВЕСТЕН КАТО ОСТРОВЪТ НА НИМФИТЕ И ОЩЕ МНОГО ПРИКЛЮЧЕНИЯ СРЕД ЛАЗУРНИТЕ ВОДИ НА ЙОНИЙСКО МОРЕ И ПРЕКРАСНИТЕ МУ ПЛАЖОВЕ!**

**ПРОГРАМА: СОФИЯ-ИГУМЕНИЦА-КОРФУ-СИДАРИ-ПАЛЕОКАСТРИЦА-СОФИЯ**

**ДАТА: 02.05.2019– 06.05.2019**

**1–ви ден /02.05./: -** Отпътуване от София, в 23:00 часа от паркинга пред национален стадион „В.Левски” по маршрут София-Кулата-Солун-Верия-Янина-Игуменица /около 630 км/. Нощен преход.

**2–ри ден /03.05./:** - Пристигане в сутрешните часове в Додони за посещение на светилището Зевс Додона- най-стария и втори по значимост оракул в древна Гърция. Жриците му правели прорицания под свещен дъб, слушайки шумоленето на листата му. Херодот разказва, че прорицателското изкуство в Додона е сходно с това в Тива в Древен Египет. Днес на мястото са запазени много светилища на древно-гръцките богове, както и един от най-големите и стари амфитеатъри, побирал в античността 16 000 зрители. Отпътуване за Игуменица и отплаване с ферибот за остров Корфу /Керкира/, 2-рият по големина от красивите йонийски острови, наричан още „Островът на нимфите”/около 2 часа/. ***Както всеки гръцки остров, и този е свързан с***[***древногръцката митология***](http://bg.wikipedia.org/wiki/%D0%94%D1%80%D0%B5%D0%B2%D0%BD%D0%BE%D0%B3%D1%80%D1%8A%D1%86%D0%BA%D0%B0%D1%82%D0%B0_%D0%BC%D0%B8%D1%82%D0%BE%D0%BB%D0%BE%D0%B3%D0%B8%D1%8F)***, и по-точно с поредното похождение на***[***Посейдон***](http://bg.wikipedia.org/wiki/%D0%9F%D0%BE%D1%81%D0%B5%D0%B9%D0%B4%D0%BE%D0%BD)***. Той бил влюбен в Керкира, дъщеря на речния бог***[***Азоп***](http://bg.wikipedia.org/wiki/%D0%90%D0%B7%D0%BE%D0%BF)***и***[***нимфа***](http://bg.wikipedia.org/wiki/%D0%9D%D0%B8%D0%BC%D1%84%D0%B0)***та***[***Менопа***](http://bg.wikipedia.org/w/index.php?title=%D0%9C%D0%B5%D0%BD%D0%BE%D0%BF%D0%B0&action=edit&redlink=1)***. С помощта на Зевс Посейдон я отвлича и я завежда на безименния дотогава остров. В израз на любовта си той кръщава острова на нейно име. Корфу има богата история, за него през вековете са се водели непрекъснати борби. Владян е от римляните, Византия, Венеция, Франция, Англия.През годините всички управници са оставили по нещо от забележителната архитектура на острова, прочут най-вече със запазените венециански крепости на главния град. Корфу става гръцко владение едва през 1864 година и един от най-посещаваните гръцки острови по всяко време на годината.*** Пристигане в Корфу-град, столицата на острова. Трансфер до курортното селище Сидари и настаняване в хотел „Panorama” 3\* ***Градчето Сидари е известна дестинация за много туристи. Канала на любовта всъщност е красив плаж ,творение на вятъра и морето, които с течение на времето са създали уникален пейзаж с ефирна красота. Китното градче влиза в класацията на Топ десет на най-красивите плажове и гледки към морето в света. Водите на Канала впечатляват с кристалната си чистота. Името „Канал на любовта” произлиза от една легенда, която гласи, че двойките, които плуват от единия до другия му край, ще останал влюбени завинаги. Освен с красивата природа Сидари е известен с богатия си социален и нощен живот, множество таверни, барове, магазини. Предлагат се и разнообразни водни спортове на плажа – водни ски, водни колела и други.*** Програма Allinclusive в хотела, започва с обяд. Свободно време за почивка, плаж и запознаване с околността.Късния след обяд **БОНУС**: Разходка с автобус до селцето Рода, симпатично традиционно гръцко рибарско селце с множество магазини, заведения и интересна местна архитектура. Връщане в хотела. Вечеря.Нощувка.

**3-ти ден /04.05./:** - Закуска. Свободен ден за почивка и плаж или ♥по желание – Целодвенна екскурзия до столицата Корфу, лятната резиденция на императрица Сиси „Ахилеон“, Канони с Мишия остров и Панагия Влахерна и корабчето „Калипсо Стар“. В 9:00 часа отпътуване за селцето Гастури и посещение на „Ахилеон” – лятната резиденция, построена през 1892 година от австро-унгарската императрица Елизабет фон Вителбах /Сиси/, съпруга на император Франц Йосиф, по-късно придобита и от германският кайзер Вилхелм II. Не по-малко красиви са градините на двореца, богато украсени със скулпторни творби, много зеленина и живописна гледка към морето. Връщане в Корфу-град. Кратка спирка за почивка и фотопауза на Канони. От него се открива прекрасна гледка към един от символите на града – манастира „Панагия Влахерна” и малкото островче „Понтикониси” – Мишият остров. Пешеходна разходка около площад Спианада и разглеждане на главните забележителности – Старата венецианска крепост, естакадата Листон с железните фенери, дворецът „Св.св. Георги и Михаил”, някога резиденция на английският губернатор и по-късно лятна резиденция на гръцките крале – днес е приютил единственият по рода си Музей на азиатското изкуство, църквата “Св.Спиридон”-покровител на града и острова, Павилиона на Мейтланд и други. Свободно време в града. /За този ден обяда за групата ще бъде предоставен под формата на сух пакет, тъй като програмата е целодневна и няма възможност за прибиране до хотела за обяд./Късния след обяд – възможност за плаване с корабче с прозрачно дъно „Калипсо Стар“ /тура трае около 1 час/.Прибиране в хотела в Сидари, свободно време преди вечеря за почивка и All inclusive програма. Вечеря. Нощувка.

**4-ти ден /05.05./:-** Закуска. Свободно време или ♥Програма по желание –Полудневна екскурзия до Палеокастрица. ***В превод името Палеокастрица означава „Старата крепост” и археолозите смятат, че това е омировият град Феакия. Палео, както го наричат островитяните е една великолепна смесица от живи и ярки цветове и девствена природа. Тук ще ви впечатлят няколко невероятни плажа с кристално чиста вода, сгушени по бреговата линия на Йонийско море. Пейзажът комбинира синьо-зелени води и живописни заливи, причудливи отвесни скали, с маслинови, лимонови и кипарисови градини. Това е само малка част от панорамите, които ще ви завладеят***. Посещение на манастира „Панагия”от XVII век, който е построен върху останките на по-ранен такъв. Извисява се на висок хълм, разкриващ живописна гледка към безкрайната морска шир и синия хоризонт. Най ценното му притежание е чудотворната икона на Дева Мария от XII век и невероятно красивата фреска на тавана „ дървото на живота”, поради което манастира се среща често и под името „Зоодоху Пиги” – извор на живот. Легендата разказва, че Девата е спасила манастира при едно от най-страшните пиратски нападения, превръщайки кораба им в скален къс, който може да се види от наблюдателната площадка. При подходящо време може да се направи разходка с лодка до невероятните Сини пещери и в заливчетата около Палеокастрица. Посещение на фабрика за производство на прочутите ликьори и сладка от „Кум куат” – рядък вид малки портокалчета, които виреят само на острова и са пренесени от Китай. Името им означава „златен плод” и от тях се приготвят разнообразни ликьори, сладка, мармелади и плодове-гласе. Кратка безплатна презентация и дегустация на продуктите на фабриката.Връщане в хотела за обяд. След обяд свободно време за плаж, разходка и посещение на Канала на любовта – Канал д’ Амур, намиращ се на пешеходно разстояние от хотела. Вечеря. Нощувка.

**5-ти ден /06.05./: -** Ранна закуска. Отпътуване за Корфу-град и плаване до Игуменица с ферибот /около 2 часа/. Следва пътуване от Игуменица до София /дневен преход с няколко почивки/, при което ще можете да се полюбувате на красивите Епирски планини и прекрасната панорама по новата магистрала Егнатия. Пристигане в София вечерта.

|  |  |  |
| --- | --- | --- |
| **Цена на човек, за пакет, в лева**  **На ALL inclusive** | **Промоционалн цени за ранни записвания**  **До дата 31.03.2019** | **Редовни цени**  **След дата 01.04.2019** |
| На човек в двойна стая | **359.00 лева** | **389.00 лева** |
| 3-ти възрастен в двойна стая | **299.00 лева** | **329.00 лева** |
| Дете от 2 до 11,99 г. с двама възрастни в двойна стая | **229.00 лева** | **249.00 лева** |
| Единично настаняване – при възможност  на запитване | **519.00 лева** | **549.00 лева** |

**Фамилни стаи за 2 възрастни и 2 деца – на запитване.**

**Цената включва:**

♠ Транспорт с лицензиран туристически автобус;

♠ 3 нощувки, 3 закуски, 3 обяда и 3 вечери на база All inclusive с включени напитки в хотел “Panorama” 3\* <http://cyprotel-corfu-panorama.corfu.hotels-corfu.com/en/#rooms>;

♣ **БОНУС:** Посещение на светилището Додона /без включена входна такса/;

**♣ БОНУС:** Автобусна разходка до курорта Рода;  
**♣ БОНУС:** Посещение на Канала на любовта;

♠ Медицинска застраховка - асистанс, лимит на застраховката 5000 евро;

♠ Пътни и магистрални такси;

♠ Фериботни такси в двете посоки;

♠ Водач от фирмата и екскурзоводско обслужване.

**Цената не включва:**

♥ Целодневна Екскурзия Корфу-град, двореца „Ахилеон“, Канони и Мишия остров с местен екскурзовод – 25 евро на човек; деца до 12 години – 20 евро;

♥ Полудневна екскурзия до Палеокастрица – 10 евро възрастен, 7 евро дете до 12 год.;

♥ Входни такси и разходи от личен характер. Входна такса в Ахилеон – 7 евро за възрастен и 3,50 евро за дете до 12 години – при група от 20 човека. /Всички входни такси се заплащат на място в обекта/;

♥ Разходка с лодка до Сините пещери на Палеокастрица – 8 евро на човек /осъществява се само при добри метеорологични условия/;  
♥ Разходка с лодка до Мишия остров – 5 евро на човек;

♥ Плаване с корабче с прозрачно дъно „Калипсо Стар“ - 15 евро за възрастен, 11 евро за дете до 12 години;  
**♥** Входната такса в Додони – 4 евро възрастен, 2 едво деца до 12 год.;

♥ Доплащане за медицинска застраховка: Лица над 64 год. – 5 лева;

♥ Такса престой в Гърция (влиза в сила от 01.01.2018 г.): 1.50 EUR на стая на ден в хотел 3\*; 3.00 EUR на стая на ден в хотел 4\* и 4.00 EUR на стая на ден в хотел 5\* (заплаща се задължително и индивидуално на рецепцията на всеки хотел!)

**За осъществяване на допълнителните екскурзии са необходими минимум 20 туриста**. Допълнителни мероприятия с кораб и лодка се осъществяват само при подходящи метеорологични условия.

**Hotel “PANORAMA” 3\* –Sidari**

Хотелът се намира на 10 минути пеша от плажа на Сидари. Курортното градче, е известно с Канала на любовта – красив плаж с причудливи каменни форми. В хотела за гостите функционират външен плувен басейн, ресторант, бар на басейна.

Климатизираните стаи на Panorama, с изглед към Йонийско море, разполагат с балкони, и са обзаведени с дървени мебели. Всяка стая е оборудвана със сателитна телевизия, мини хладилник, електрическа кана и сейф. Самостоятелните бани са със сешоар.

В ресторанта на хотела се сервират закуска, обяд и вечеря на шведска маса, с местни и международни ястия. Барът край басейна предлага екзотични коктейли и леки ястия до вечерта.

Гостите могат да релаксират край басейна, а по-активните да се възползват от фитнес залата, тенис корта или съоръженията за тенис на маса.

Местни магазини, барове и ресторанти има само на няколко минути пеша. На място има безплатен собствен паркинг.

**Минимален брой туристи за осъществяване на екскурзията:** 35 туристи

**Срок за уведомление при недостиг на минималния брой туристи:** 10 дни преди началната дата на отпътуване.

**Начин на плащате**: депозит 50% от пакетната цена, доплащане – до 10 дни преди отпътуване

**Необходими документи:** лична карта или валиден задграничен паспорт. За деца под 18 години пътуващи с 1 родител или без родители - нотариално заверена декларация, че са съгласни детето да пътува в чужбина и задължително паспорт. Деца, чийто родители имат различни фамилии е задължително да носят копие от акта за раждане на детето. За Република Гърция няма визови, санитарни и медицински ограничения и специални изисквания.

**Отговорност:** Туроператорът не носи отговорност и не възстановява суми на туристи, на които по някакви причини им е отказан достъпа до Гърция, поради забрана за напускане на страната, невалидни или липсващи документи или други независещи от него причини. Туроператорът си запазва правото за промяна на последователността при провеждане на допълнителните екскурзии в зависимост от метеорологичните условия и възможностите на гръцките партньори. Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е: 03700100001658/28.09.2018 год. По желание, можем да предложим Застраховка „Отмяна на пътуване“. За повече информация, моля да се свържете с офиса.